Diari Oficial de la Generalitat Valenciana


Sumari del DOGV 6498, del 08-04-2011 (2011/4186)

RESOLUCIÓ de 29 de març de 2011, del director general de l'Institut Valencià de la Joventut.Generalitat Jove, per la qual es resol la convocatòria de la Campanya de Temps Lliure Juvenil, en la modalitat d'oferta concertada per a l'any 2011.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4186


Data del document
:   29-03-2011

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de març de 2011, del director general de l'Institut Valencià de la Joventut.Generalitat Jove, per la qual es resol la convocatòria de la Campanya de Temps Lliure Juvenil, en la modalitat d'oferta concertada per a l'any 2011. [2011/4186]
I. Per Resolució de 17 de gener de 2011, del director general de l'Institut Valencià de la Joventut.Generalitat Jove, publicada en el Diari Oficial de la Comunitat Valenciana (DOCV) núm. 6454 de 07.02.2011, es va convocar la Campanya de Temps Lliure Juvenil, en la modalitat d'oferta concertada per a l'any 2011, i la posterior correcció de la dita resolució, publicada en el DOCV núm. 6456, de 09.02.2011.
II. De conformitat amb el que estableix la base novena de l'annex I de l'esmentada resolució de convocatòria, s'ha procedit a ordenar les sol·licituds presentades fins al 7 de març de 2011 dues llistes: una llista de les sol·licituds de beneficiaris domiciliats a la Comunitat Valenciana i una altra amb la resta de les sol·licituds. Les sol·licituds s'han numerat independentment en cada llista i de forma correlativa, d'acord amb l'entrada en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
III. D'acord amb el sorteig públic efectuat el dia 16 de març de 2011, el número que ha resultat per començar a adjudicar torns i places a les entitats de la Comunitat Valenciana ha sigut el 01. Així mateix, el número que ha resultat per a començar a adjudicar-ne a les entitats d'altres comunitats autònomes ha sigut el 49.
IV. Atés el resultat del sorteig, s'ha procedit a l'adjudicació de torns i places a les entitats sol·licitants.
En ús de les facultats que em confereix l'article 10 de la Llei 18/2010, de 30 de desembre, de la Generalitat, de Joventut de la Comunitat Valenciana, resolc:
Primer
Aprovar la llista de les entitats adjudicatàries de torns i places en la convocatòria de la Campanya de Temps Lliure Juvenil, en la modalitat d'oferta concertada per a l'any 2011, que s'indica en l'annex I.
Segon
Aprovar la llista de les entitats no adjudicatàries que s'especifica en l'annex II i que inclou les entitats que han elegit opcions adjudicades a altres entitats que, seguint l'ordre establit a partir del sorteig, tenen prioritat sobre les primeres.
Les entitats no adjudicatàries podran fer noves sol·licituds de les places sobrants, l'oferta de les quals es pot consultar en el web de l'IVAJ.GVA JOVE, .
Tercer
Aprovar la relació d'entitats que han renunciat a la seua sol·licitud; llista que s'inclou en l'annex III de la present resolució. Estes sol·licituds s'arxivaran d'acord amb el que estableix l'article 42 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.
Quart
Aprovar la relació de les sol·licituds excloses, pertanyents a entitats que n'han presentades més de quatre, d'acord amb la base 6 de la resolució de la convocatòria; llista que s'inclou en l'annex IV de la present resolució. Estes sol·licituds s'arxivaran d'acord amb el que estableix l'article 42 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.
Cinqué
El termini que les entitats adjudicatàries tindran per a formalitzar la reserva serà fins al 30 d'abril de 2011, d'acord amb la base desena de la Resolució de 17 de gener de 2011, per la qual es convoca la Campanya de Temps Lliure Juvenil, en la modalitat d'Oferta Concertada per a l'any 2011.
Les entitats adjudicatàries rebran per correu el document de liquidació dels pagaments a realitzar i els terminis establits a l'efecte, en què figurarà un número de reserva al qual han de fer referència en qualsevol comunicació amb l'IVAJ.GVA JOVE que tinga relació amb la present convocatòria.
Per formalitzar les adjudicacions, les entitats han d'efectuar un primer pagament en concepte de reserva de 10,00 € per plaça, en el compte de la CAM núm. 1784-5700-60-3403886612, i trametre al registre de l'IVAJ.GVAJOVE (c/ de l'Hospital, 11, 46814-València) una còpia del justificant bancari, i també el document de liquidació susdit degudament signat.
Sisé
Posat cas que l'interessat no efectue l'ingrés anterior, no estarà obligat a fer els pagaments posteriors i es podrà considerar que ha desistit de les places; amb la qual cosa, i després de la resolució que es dictarà prèviament d'acord amb el que estableix l'article 42 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú, s'arxivarà l'expedient.
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut.Generalitat Jove, en el termini d'un mes, o bé, directament, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació als tauler d'anuncis de les seus de l'IVAJ.GVA JOVE, a Alacant (Rambla de Méndez Núñez, 41, 03773 - Alacant), a Castelló (c/ dels Orfebres Santalínea, 2, 12372 - Castelló de la Plana) i a València (c/ de l'Hospital, 11, 46326 -València). Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 29 de març de 2011.- El director general de l'IVAJ.GVA JOVE: Adrián Ballester Espinosa.